In die tyd voor Jimmy die Here ontmoet het | Netwerk24
In die tyd voor Jimmy die Here ontmoet het
Deur Dana Snyman 27 Maart 2021 00:01
Jimmy Abbott vertel, hy sê, dit was voor ek die Here ontmoet het. Ek en my vroutjie en dogtertjie gaan die aand drive-inn toe. Krugersdorp. Ek het toe nog geboks.
Ons watch 'n lekker moewie. Sylvester Stal­lone, een van daai. Ek het toe so 'n wit Merciedies gery, wat Pierre-rie Fourie vir my gegee het. Jy onthou mos vir Pierre-rie Fourie?
Ons kyk die moewie en relax. Jy train die hele week. Môre is jy weer in die gym.
Toe die moewie klaar is, ry ons saam met die ander karre uit. Jy weet mos daar waar jy by Ontdekkers inkom by die drive-inn, net daar toe kom een van hierdie Rovers van die stad se kant af en jaag voor my in.
Ek briek, ou pêl, en mis hom net, daai Rover. Dis net tyres. My dogtertjie skiet vorentoe en slaat haar gesiggie teen die dash board. Sy huil. Toe raak ek mal. Jy doen nie dít aan my kind nie.
Ek maak daai Merciedies se deur oop. In daai tyd as jy my gekyk is, is dit oraait. As jy my 'n tweede keer kyk, kry jy pakslae. Ek wil die ouens in daai Rover gaan uitsort. Maar toe swaai hulle by die drive-inn in. Nou jaag hulle by die drive-inn in terwyl die laaste karre uitkom. En ek agterna.
In daai tyd as jy my gekyk is, is dit orraait. As jy my 'n tweede keer kyk, kry jy pak slae.
Daai Rover gaan so oor daai drive-inn se hobbels, gaan oor daai hobbels; en ek is agter hom in daai wit Merciedies.
Jy onthou mos vir Pierre-rie Fourie? Dáái ou kon boks.
Ek weet nie wat die ouens in die Rover ge­scheme het nie. May be het hulle gedink hulle kan so escape. Ons gaan oor daai hobbels en ek keer hulle in die hoek van die drive-inn vas, daar agter. Die ligte brand nog. Hulle stop, en ek stop.
Drie ouens klim uit daai Rover. En hulle is groot, ou pêl. Gróót. Nigerians. Ek dink dit was Nigerians. Drie.
My vroutjie sê: Jimmy, los. Ek sê: Niks van los nie, skattie. Sy asseblief Jimmy nog, toe's ek al buite. Ek het toe nog nie die Here ontmoet nie, onthou. Ek ry toe nog met 'n baseball bat onder die seat.
Ek trek daai bat onder die seat uit en stap om die Merciedies. En daai Nigerians kom nader. Ek worry nogal 'n bietjie. Hulle is groot en hulle is drie.
My maggies, sien ek: In die Rover, op die agterseat, aan my kant, sit nog 'n Nigerian, maar hy slaap of is uitgepass of iets. Hy sit net daar, met sy oë toe. En die ruit by hom is oop.
En daai drie kom vir my. Hulle kom vir my. En ek lig daai baseball bat.
Ek lig daai bat en slaat daai een wat op die agterseat slaap of uitgepass is deur die oop ruit. Ek slaat hom hier. Reg voor die kop. Hard. Dis net bloed.